Don Carlos
Store norske leksikon,Historie,Verdens historie og samtidshistorie,Europa,Spanias historie
Don Carlos var en spansk fyrste og tronarving. Han var sønn av Filip 2 av Spania, hadde et opprørsk temperament og kom i skarpt motsetningsforhold til sin far. Don Carlos hadde planer om å skaffe seg kontroll over Nederlandene, der han hadde sympati for frihetsbevegelsen. Filip 2 lot ham deretter innesperre.
Kort tid etter at Don Carlos ble innesperret av faren, døde han under uklare omstendigheter. Den offisielle dødsårsaken var sykdom, men dette ble betvilt. Det er også stridende oppfatninger av hans personlighet; noen hevder at han var lite begavet og sinnssyk, mens andre hevder at han var evnerik og frisinnet.Don Carlos' tragiske skjebne inspirerte Friedrich Schiller til dramaet Don Carlos, som gir et sterkt idealisert og uhistorisk bilde av ham. Giuseppe Verdis opera Don Carlos bygger på Schillers skuespill og på et skuespill av Eugéne Cormon. Les mer i Store norske leksikon Don Carlos – sørgespill av Schiller Don Carlos – opera av Verdi Spanias historie